open-index/open-wikipedia-markdown huggingface dataset:
Zjostovo-måleri

**Zjostovo-måleri** (russisk *Жостовская роспись*) er eit gammalt russisk kunsthandverk med dekorativ måling av metall, særleg metallfat, knytt til landsbyen Zjostovo i Moskva oblast. Han oppstod på 1800-talet under påverknad frå uralsk husflid med å måla blomemotiv på metall. Seinare utvikling av Zjostovo-måleri var stilistisk knytt til teknikkar for å måla porcselen og emalje, brukt ved fabrikkar i nærleiken av Moskva, blomemotiv på trykt bomull som blei produsert ved fabrikkar i Ivanovo, og Lukutin-miniatyrar (sjå Fedoskino-miniatyr).

Det som skal målast blir grunna med nokre lag kitt og oljeferniss som vanlegvis er svart. Ein måler med nokre få, kraftige strøk etter kvarandre med ein mjuk pensel og oljemåling som er sterkt utblanda med linolje. Det vanlegaste motivet på Zjostovo-måleri er ei enkel blanding av hage- og villblomar. Kantane av fata blir måla med eit lyst gyllent ornament kalla uborka *(уборка*). Etter måling blir prduktet dekt med tre lag lys lakk og polert til det skin.

## Kjelder

**Denne artikkelen bygger på «[[:en:Zhostovo painting|Zhostovo painting]]» frå ,  den 16. oktober 2021.*  
 
## Bakgrunnsstoff

*Nettstaden til Zjostovo-fabrikken
Ski-NM 2002

**Noregsmeisterskapen på ski 2002** i nordiske greiner omfatta 17 tevlingar, 12 for menn og 6 for kvinner. Meisterskapen vart avvikla over fleire bolkar i tida frå 17. januar til 7. april. Tevlingane fann stad i Høydalsmo og Vang, storbakkerennet i Odnesbakken i Fluberg.

## Langrenn menn
### 10 km fristil




### 15 km jaktstart




### 30 km fellesstart klassisk




### 50 km fristil



Stad: Vang

### Sprint/utslagstevling




### 3 x 10 km stafett




## Kvinner
### 5 km fristil




### 10 km jaktstart




### 15 km fellesstart klassisk




### 30 km fristil




### Sprint/utslagstevling




### 3 x 5 km stafett



Stad: Høydalsmo

## Kombinert
### Normal




## Hopprenn
### Normalbakke




### Storbakke



Stad: Odnesbakken 

## Kjelder

*Dagsavisen 20. januar 2002
----
**Denne artikkelen bygger på «[[:nb:Ski-NM 2002|Ski-NM 2002]]» frå ,  den 16. oktober 2021.*
Conny Torstensson

**Jan Conny Torstensson** () er ein svensk fotballspelar frå Lofta församling. Perioden 1970-76 var han med om å vinne europacupen for Bayern München og han vart svensk cupmeister og seriemeister med Åtvidabergs FF.

## Karriere
### Klubbspel
Torstensson spelte på Åtvidabergs FF frå 1967 til 1973. Våren 1970 vann laget den svenske cupfinalen, ein prestasjon laget gjorde oppatt eitt år seinare. Sesongane 1972 og 1973 gjekk Åtvidaberg heilt til topps i Allsvenskan. Hausten 1973 møtte Åtvidaberg i europacupen Bayern München, vinnaren av den vesttyske bundesligaen. I München sigra heimelaget 3-1. I returoppgjeret i  Åtvidaberg leia heimelaget med 3-0, to av måla stod Torstensson for. Uli Hoeneß berga ekstraomgangar for Bayern München, som til sist gjekk vidare i turneringa etter straffeskyting.

I november 1973 vart Torstensson mot 580&nbsp;000 tyske mark overført til Bayern München. Våren 1974 vann FC Bayern i europacupen for aller fyrste gong, Torstensson spelte begge finalane mot Atlético Madrid. Same våren vart han elles vesttysk seriemeister med München-klubben. Også i 1975 spelte Torstensson europacupfinale, då FC Bayern slo Leeds United. Derimot var han benkeslitar då FC Bayern i 1976 sigra i europacupfinalen for tredje året i rad. Torstensson gjorde meir av seg i europacup-turneringane enn i bundesligaen. På 21 europacupkampar skåra han 10 mål.

Sommaren 1977 flytta Torstensson til den sveitsiske fyrstedivisjonsklubben FC Zürich. Hausten 1978 vende han tilbake til Åtvidabergs FF, som nettopp hadde rykkt oppatt i Allsvenskan. Ved sesongslutt i 1980 la han vekk fotballskorne.

### Landslagsspel
Torstensson spelte frå 1972 til juni 1979 i 40 av Sveriges landskampar. Han deltok både i VM 1974 og VM 1978. I den fyrste meisterskapen hadde han fast plass i fyrsteellevaren, i Argentina i 1978 einast innbytar i kampen mot Austerrike. I hans siste kamp for Tre Kronor på Råsunda stadion vart det 0-0 mot England. Han skåra 7 mål for Sverige.

### Merittar
*Vinnar av Europacupen: 1974, 1975, 1976 for Bayern München
*Nasjonal cupmeister: 1970, 1971 for Åtvidabergs FF 
*Svensk seriemeister: 1972, 1973 for Åtvidabergs FF 
*Vesttysk ligameister: 1974 for Bayern München

## Kjelder

**Denne artikkelen bygger på «[[:de:Conny Torstensson|Conny Torstensson]]» frå ,  den 16. oktober 2021.*  
*eu-football
Kaffilag

**Kaffilag** eller **kaffiselskap** er ei sosial samling der ein mellom anna drikk kaffi. Ein kan også servera mat til, såkalla kaffimat, som ulike typar bakverk.

Kaffilag kan ha ulike namn etter kva føremål ved dei ein legg vekt på. Namn som **kaffidrøs**, **kaffikos,** og **kaffislabberas** legg vekt på det sosiale ved laget. Kyrkjekaffi og bedehuskaffi viser til samanhengen der ein serverer kaffi og tilbehøyr. Ein kan også be folk «til kaffi» eller til «kaffi og kaker».
## Ulike tradisjonar

### Kaffemik
*Kaffemik* er ein festtradisjon frå Grønland. Han kan samanliknast med eit ope hus med kaffi, der kvar gjest blir ei stund, og deretter går for å gje plass til nye gjester. Ein kan òg koma tilbake litt seinare, når straumen av vitjande har minka. Heile tilstellinga kan vara i fleire timar, når heile befolkninga i området byter på å vitja. Det er vanleg å ha kaffemik i samband med  bursdagar, dåp og andre høgtidar.

«Mik» er eit grønlandsk ord for sosial samkome.

### Kafferep
*Kafferep* er ei svensk form for kaffilag som ein kan ha for seg eller i samband med bryllaup, gravferder  og liknande. I tillegg til kaffi blir det tradisjonelt servert sju slag kaker.
Opphavet til etterleddet -rep er uklart. Ein har spekulert i at det kan koma frå *repartisera*, ’dela på kostnadane’, der kafferepet opphavleg skal ha vore eit spleiselag.

Samkoma fekk eit gjennombrot på 1930-talet, og var også populære på 1940-talet. Populariteten gjekk så tilbake, før ein fatta ny interesse for skikken etter år 2000. Kafferep var ein av få sosiale aktiviteter  kvinner hadde til å treffa kvarandre utan menn og barn.

Ei typisk servering frå 1930-talet var det knytt fleire retningsliner til korleis ein heldt kafferep. Det var viktig å ha ein vakker blondeduk på bordet. Denne låg ofte oppå ein farga underduk. Ein åt kaffimaten i ei viss rekkjefølgje, til skilnad frå ein kakebuffet der rekkjefølgja er valfri. Rekkjefølgja var bestemt av konsistensen, sødma og storleiken til bakverk. Den tradisjonelle rekkjefølgja var: 

# Kveitebrød (bolle eller mindre brød, *längd*)
# Lyst sukkerbrød
# Mørkt sukkerbrød
# Lys, tørr småkake
# Mørk, tørr småkake
# Fylt småkake
# Bakelse (ofte med mandelmasse i, alternativt ei toscakake)

Deretter kunne ein ha ei valfri forseggjort kake.

## Sjå òg
*Sjokoladeselskap
*Teselskap

## Kjelder

*Søk på kaffi i *[[Nynorskordboka]]*

**Denne artikkelen bygger på «[[:sv:Kaffemik|Kaffemik]]» frå ,  den 16. oktober 2021.* 
*** oppgav desse kjeldene:* 
* 
*Dansk Wikipedia
 

**Denne artikkelen bygger på «[[:sv:Kafferep|Kafferep]]» frå ,  den 16. oktober 2021.*
Bondkaka

**Bondkaka** er ein svensk type småkake der hovudingrediensen er grovhakka mandel. I tillegg til mandel inneheld ei typisk oppskrift på bondkake også smør, kveitemjøl, sukker, sirup og bikarbonat.

## Kjelder

**Denne artikkelen bygger på «[[:sv:Bondkaka|Bondkaka]]» frå ,  den 16. oktober 2021.*  

## Bakgrunnsstoff
*https://www.recepten.se/recept/bondkakor.htmlOppskrift ved recepten.se
*Oppskrift ved ica.se
Avletter

**Avletter** eller **jønnbrød**, òg kalla **tynnbakels** nokre stader, er ein type tynne og sprøe kaker laga av ei røre av vatn, fløyte/rømme og mjøl og blir i våre dagar ofte steikte i krumkakejern &mdash; eller nokre stader i litt tjukkare utgåve i gorojern.

Namnet «avlett» kjem av det kyrkjelege ordet «oblat». Andre namn som blir bruka i Nord-Østerdalen inkluderer *stekbrød* og *godbrød*.

## Steikejern
I tidlegare tider vart avletter steikte i grua, så dei riktig gamle jerna har oftast svært lange skaft. I nyare tid har jerna vorte tilpassa kjøkenkomfyren, så dei nyare jarna ser ut på lag som vanlege krumkakejern eller vaffeljern utvendig. 
Eitt av dei riktig gamle avlettjerna kjem frå Beitrusten i Folldalen. Dette jernet, som er datert 1645, har ein kentaur som hovudmotiv på eine sida og innskrifta «IOHANES SVIENDSØN PAA BLESSEMB HAUVER GIORT DETTE TAFLEGIERN» kring kanten. Eldre jønnbrødjern har elles ofte kristne motiv. Ein undertype av dei er *aposteljern*, som har ein sirkel av tolv apostelbilde kring det sentrale motivet på eine sida. Eit slikt jern datert 1793 frå Støen på Tynset har ei løve som sentralmotiv på apostelsida med innskrifta «DEN STERKE LØVE AF IUDA HAR TAGET SATAN TIL FANGE» som sentralmotiv på apostelsida. Den andre sida har bladornamentikk kring ein sentral likearma kross på andre sida, og kring kanten står det: «NILS OLS SEN OG GIERTTRUD RAS MUS DATTER G». Innskrifta kring kanten av baksida varierer elles mellom ulike jern.

Det geometriske mønsteret innvendig er karakteristisk for dei fleste jønnbrødjerna frå nyare tider, men det går godt an å steikje jønnbrød i vanlege krumkakejern eller gorojern (for noko tjukkare jønnbrød) om ein ikkje har jønnbrødjern.

## Sjå òg
*Skrivarbrød

## Kjelder
*Jønnbrød ved lokalhistoriewiki.no, frigjeven under CC-BY-SA 3.0

## Bakgrunnsstoff
* Oppskrift frå Gudbrandsdalen ved norsktradisjonsmat.no
* Oppskrift frå Dovre ved norsktradisjonsmat.no
* Oppskrift ved NRK.no
Colca-dalen

**Colca-dalen** (spansk ) er eit dalføre, dels eit steilt gjel (canyon) omtrent 160 kilometer nordvest for byen Arequipa i Peru. Med ei djupne på mellom 1000-2000 meter, botnen ligg på ca. 2000 meter over havet og kanten er på 3000-4000 moh., er dette ein av dei djupaste canyonar i verda. Lengda er omtrent 70-100 kilometer, mellom byen Chivay lengst i aust og landsbyen Andamayo i vest. Colca-dalen har samfunn som er forankra før inkatida, og landsbyar grunnlagt i spansk kolonialtid, framleis med bebuarar frå opphavlege kulturar. Den lokale folkesetnaden held oppe  tradisjonane sine og held fram med dyrking i terrassane frå før inkatida.

Mellom 100&nbsp;000 og 200&nbsp;000 menneske vitjar Colca canyon årleg, med det er området tredje største turistmålet i landet. Turistar kjem til utkikksplassen Mirador Cruz del Condor for å sjå andeskondorar, og for fotturar på eit utval av stiar. Ein kan sjå Nevado Mismi, 5597 moh., på nordsida av dalen, av mange rekna som den mest fjerne vasskjelda til Amazonaselva.

## Kjelder

**Denne artikkelen bygger på «[[:en:Colca Canyon|Colca Canyon]]» frå ,  den 17. oktober 2021.*  

;Referansar

## Bakgrunnsstoff
* *[http://www.discover-peru.org/colca-canyon/ Colca Canyon]* Discover Peru – Peru Cultural Society
Ilja Muromets

**Ilja Muromets** (russisk *Илья Муромец*) var i russisk folkeminne ein helt med overnaturlege krefter og mot, ein såkalla bogatyr, frå Kievriket. Han blir ofte framstilt saman med to andre bogatyrar, Dobrynja Nikititsj og Aljosja Popovitsj.

Ifølgje soga var Ilja frå Murom son av ein fattig bonde. Han sat heime til han var 30 år gammal, forakta og spotta av alle for å vera dum og feig, men så tok han seg plutseleg saman og reiste til hovudstaden Kiev for å tilby Vladimir den store å tena han. På vegen møtte han røvaren Nattergal (*Solovei-Razboinik*) som kunne lamslå folk med fløytinga si. Muromets stod imot fløytinga og fanga Nattergal. Kona til røvaren dukka opp og tilbaud han store rikdomar i løysepengar, og dei vondsinna sønene til paret i svarte rustninger gjorde eit veddemål om at dei kunne sperra vegen hans, men Ilja tok han med seg til Kiev og overrekte røvaren til kong Vladimir den store, som blei så imponert at han straks plasserte Ilja fremst blant dei uredde kjempene sine.

Muromets sitt oppdrag var å verna folket. Han stod imot fleire åtak frå steppefolk, mellom anna frå Kalin, den mytiske leiaren av Den gylne horden.

Til rådvelde hadde han utrulege krefter og dessutan ein hest som kunne flyga og ein pil og boge med fantastiske eigenskapar. Så store var evnene hans at han av og til blir knytt til den slaviske kamp- og lynguden Perun.

Ilja Muromets blir også framstilt som enkel og temperamentsfull, og ved eit høve øydela han alle kyrkjetårna i Kiev etter at prins Vladimir ikkje hadde invitert han til ein fest. Han mildna så snart Vladimir sendte bod på han.

## Seinare omtale og minne

Det er gjort forsøk på å identifisera ein historisk opphavsperson for mytefiguren. Hovudkandidaten er Ilja Petsjerskij, ein munk frå 1100-talet som blei beatifisert av den ortodokse kyrkja i 1643. Relikviane hans er ved Grotteklosteret i Kiev i Ukraina.

*Ilja Muromets* er namnet på ein symfoni komponert av Reinhold Glière, Symfoni nr. 3 i B-moll, op. 42 frå 1911.

Aleksandr Ptusjko regisserte filmen *Ilja Muromets* i 1956.

Namnet hans blei brukt på det fyrste store bombeflyet til Russland, Sikorskij Ilja Muromets.

## Kjelder


**Denne artikkelen bygger på «[[:nb:Ilja Muromets|Ilja Muromets]]» frå ,  den 17. oktober 2021.*  

**Denne artikkelen bygger på «[[:en:Ilya Muromets|Ilya Muromets]]» frå ,  den 17. oktober 2021.*
Simen Brenne

**Simen Brenne** () er ein norsk tidlegare fotballspelar frå Fredrikstad. Han vart noregsmeister i 2006 og 2007, samt seriemeister i 2013. Triumfane kom med tre ulike fotballag; Fredrikstad FK, Lillestrøm SK og Strømsgodset IF. Brenne var ein løpssterk spelar med ein bra skotfot.

## Karriere

### Klubbspel
Brenne debuterte med Selbak TIF på nivå 3 i det norske seriesystemet. Etter sesongslutt i 1999 fekk han proffkontrakt med eliteserielaget Moss FK. Han slo gjennom i 2002-sesongen som angrepsspelar. Etter nedrykk i 2003 og deretter ein svak sesong på nivå 2, vende Brenne tilbake til fødebyen. Frå 2005 spelte han på Fredrikstad FK, nyopprykkt eliteserielag. Her fekk han vere offensiv midtbanespelar, ein posisjon han seinare alltid skulle ha. Eit høgdepunkt kom i noregsmeisterskapen i fotball 2006. NM-finalen mot Sandefjord Fotball enda med at FFK sigra 3–0. Sesongane 2007 og -08 gjorde Brenne teneste i Lillestrøm SK. Ein fin fyrstesesong vart krona med siger 2–0 over FK Haugesund i cupfinalen 2007. Etter ein svak andresesong flytta han i 2009 til Odd Grenland. Han lukkast betre med laget frå Skien, eit lag som hevda seg i eliteserien og nådde semifinalar i NM.   

Før sesongstart i 2013 skreiv Brenne kontrakt med Strømsgodset IF. Han fekk ein del speletid, men hadde inga sentral rolle i eit lag som overraska stort og vart seriemeister. Året etter sat han på benken, sesongen 2015 var han innbytar i ein del kampar for Sarpsborg 08. Han avslutta si tid som aktiv med Råde IL på nivå 5 i 2016 og -17.

### Landslagsspel
Brenne fekk sin landslagsdebut 24. mars 2007 i ein EM-kvalifiseringskamp mot Bosnia-Hercegovina. Fire dagar seinare vart han matchvinnar då Noreg vann 1-0 over Tyrkia, hans einaste landslagsmål. Etter sin tredje landskamp måtte han vente i over to år før han atter kom i spel med landslagsdrakt. Frå september 2009 til januar 2012 deltok han i 12 landskampar. I alt var han med i 15 landskampar, 13 av dei som innbytar.

### Merittar
*Noregsmeister: 2006 med Fredrikstad FK og 2007 med Lillestrøm SK
*Seriemeister: 2013 med Strømsgodset IF

## Kjelder

**Denne artikkelen bygger på «[[:en:Simen Brenne|Simen Brenne]]» frå ,  den 17. oktober 2021.*  
*eu-football
Sancocho

**Sancocho** er ein tradisjonell lapskaus eller suppe i fleire latinamerikanske land og rekna som nasjonalretten i Colombia, Panama og
Den dominikanske republikken. Retten består vanlegvis av store kjøtstykke eller fisk, rotknollar og andre grønsaker i ei kraft. Det finst fleire variasjonar av retten, og han er ekstremt populær i land som Puerto Rico, Honduras, Ecuador, Colombia, Cuba, Panama, Den dominikanske republikken, Trinidad og Tobago og Venezuela.

## Kjelder

**Denne artikkelen bygger på «[[:en:Sancocho|Sancocho]]» frå ,  den 14. november 2021.*
Ski-NM 2004

**Noregsmeisterskapen på ski 2004** i nordiske greiner vart avvikla i to bolkar vinteren 2004. Fyrste bolken gjekk føre seg i Bardu, Bardufoss og Oslo dagane frå 29. januar til 1. februar og omfatta dei fleste langrennsøvingane og kombinert. Meisterskapen heldt fram 20. til 27. mars i Bardu og på Savalen.

## Langrenn menn
### 15 km klassisk



Dato: 31. januar
Stad: Bardufoss

### 30 km



Dato: 29. januar
Stad: Bardufoss

### 50 km



Dato: 27. mars
Stad: Savalen

### 3 x 10 km stafett



Dato: 1. februar
Stad: Bardufoss

### Sprint



Dato: 30. januar
Stad: Bardufoss

## Langrenn kvinner
### 10 km



Dato: 31. januar
Stad: Bardufoss

### 15 km



Dato: 29. januar
Stad: Bardufoss

### 30 km



Dato: 27. mars
Stad: Savalen

### 3 x 5 km stafett



Dato: 1. februar
Stad: Bardufoss

### Sprint



Dato: 30. januar
Stad: Bardufoss

## Kombinert



Dato: 31. januar
Stad: Bardufoss

### Kombinert sprint



Dato: 1. februar
Stad: Bardufoss

## Hopprenn
### Normalbakke



Dato: 21. mars
Stad: Bardu

### Storbakke



Dato: 1. februar
Stad: Holmenkollen i Oslo

## Kjelder

**Denne artikkelen bygger på «[[:nb:Ski-NM 2004|Ski-NM 2004]]» frå ,  den 17. oktober 2021.*
Teddybjørn

**Teddybjørn** eller **bamse** er eit mjukt leiketøy som førestiller ein bjørn. Det blei utvikla ved byrjinga av 1900-talet, med to omtrentleg samtidige opphavsstader: Leiketøyprodusenten Morris Michtom i USA og Richard Steiff, som arbeidde for verksemda til tanta si Margarete Steiff, i Tyskland. Teddy-namnet er avleidd frå det til den amerikanske presidenten Theodore Roosevelt. Teddybjørnar blei populære leiker for barn som opptredde i soger, songar og filmar.
## Soge
Theodore Roosevelt hadde tilfeldigvis vore innblanda i ei jakthistorie med ein bjørn i 1902. Han nekta å skyta ein bjørn som andre hadde fanga for han. Karikaturteiknarar elska å framstilla hendinga, og då dei fyrste teddybjørnane blei lagt ut for sal i USA blei dei kalla *Teddy's Bear* etter presidenten. Dette blei etterkvart til *Teddy bear*, eller teddybjørn på norsk.

Kongeparken i Rogaland har ein egen temapark vigd teddybjørnar og andre kosedyr. To av heltane i parken er Brumle og Brumleline.

Lunds Tivoli er det selskapet som deler ut flest teddybjørnar i året i Noreg. Lunds Tivoli blei skipa i 1895, og var ein av dei fyrste importørane av bamsar til Noreg.

## Teddybjørnar i kulturen

Teddybjørnar har inspirert songar, forteljingar og andre medium, mellom anna:
*Ole Brumm
*SuperTed
* «Teddyen min» – Lille Grethe
* «Teddybjørnens vise» – Alf Prøysen
* «Teddybjörnen Fredriksson» – Lasse Berghagen

## Kjelder

**Denne artikkelen bygger på «[[:nb:Teddybjørn|Teddybjørn]]» frå ,  den 17. oktober 2021.*  

## Litteratur

* Marcel Gauts, *Kronen på merket*, 2005, Spartacus Forlag ISBN 82-430-0334-7
SuperTed

***SuperTed*** er ein walisisk animert barneserie som gjekk på BBC frå 1983 til 1986. Serien handla om ein teddybjørn med magiske superkrefter. Han hadde 36 episodar. 

I Noreg blei serien send av NRK på *Frokost-TV* på slutten av 1980-talet.

## Handling
På ein leiketøyfabrikk blir ein liten teddybjørn med ein fabrikasjonsfeil kasta inn på eit mørkt lagerrom. Der blir han funne av Prikken, eit prikkete vesen frå verdensrommet. Prikken gjev teddybjørnen liv med hjelp av kosmisk støv, og tek han så med seg til ei fortrylla sky. Der gjev Moder Natur leikebjørnen fantastiske krefter, og han blir til SuperTed. SuperTed brukar superkreftene sine til å kjempa mot vondskap, og hovudfiendane hans er den slemme cowboyen Tex og dei to hjelparane hans: den tjukka og klønete Bolla, og det svært lettskremte skjelettet Beinet.

## Norsk versjon
Serien blei omsett til norsk av Morten Lange, og dei norske stemmane var ved Sverre Anker Ousdal, Åre Lindtner Næss, Finn Schau, Per Lillo-Stenberg, Kari Gjærum, Mari Bjørgan og Trond Brænne som forteljaren.

## Kjelder

**Denne artikkelen bygger på «[[:nb:SuperTed|SuperTed]]» frå ,  den 17. oktober 2021.*
Lock Up Your Daughters

«**Lock Up Your Daughters**» er ein song av det britiske rockebandet Slade, gjeven ut i 1981 som den andre singelen frå det tiande studioalbumet *[[Till Deaf Do Us Part]]*. Han var skriven av solovokalisten Noddy Holder og bassisten Jim Lea, og produsert av Slade. Songen nådde 29. plassen på den britiske singellista og låg på lista i åtte veker.

«Lock Up Your Daughters» var meir heavy metal-dominert enn vanleg for bandet, som ein respons på at dei hadde tiltrekt seg meir metal-fans etter Readingfestivalen. Songen vart mykje spelt på konsertane deira.

B-sida til songen var «Sign of the Times», opphavleg frå albumet *[[Return to Base]]* i 1979, då han òg kom ut på singel.

Det vart filma ein musikkvideo til songen, men denne vart lite vist då han kom. Han vart filma 7. september 1981 i Portland Studios i London. Bandet spelte songen på musikkshowet *[[Top of the Pops]]* i september 1981 og igjen nokre veker seinare. Bandet framførte òg songen på det nederlandske TV-showet *[[TopPop]]*.

## Innhald
;7"-singel
#«Lock Up Your Daughters» - 3:31
#«Sign of the Times» - 3:58

## Salslister

## Andre versjonar
* I 1989 spelte det engelsk-amerikanske rockebandet Lion inn ein versjon av songen for det andre og siste studioalbumet deira *[[Trouble in Angel City]]*.

## Medverkande
*Noddy Holder - solovokal, gitar, produsent
*Dave Hill - sologitar, korvokal, produsent
*Jim Lea - bass, orgel, korvokal, produsent
*Don Powell - trommer, produsent

## Kjelder

**Denne artikkelen bygger på «[[:en:Lock Up Your Daughters|Lock Up Your Daughters]]» frå ,  den 17. oktober 2021.* 
*** oppgav desse kjeldene:*
Rock and Roll Preacher (Hallelujah I'm on Fire)

«**Rock and Roll Preacher (Hallelujah I'm on Fire)**» er ein song av det britiske rockebandet Slade, gjeve ut i 1982 som den fjerde og siste singelen frå det tiande studioalbumet deira *[[Till Deaf Do Us Part]]*. Han var skriven av solovokalisten Noddy Holder og bassisten Jim Lea, og produsert av Slade. Songen kom berre ut på singel i Tyskland og nådde der 49. plassen.

Songen vart korta ned for singelen. Songen vart på den tida nytta som opningsspor på konsertane deira, noko ein kan høyre på konsertalbumet *[[Slade on Stage]]*.

B-sida på singelen var «Knuckle Sandwich Nancy», henta frå *Till Deaf Do Us Part* og som hadde vore den mislykka første singelen frå albumet i mai 1981. The 12"-versjonen av singelen inneheld den fulle albumversjonen av «Rock and Roll Preacher (Hallelujah I'm on Fire)».

I Tyskland framførte bandet songen på TV-showet *[[Musikladen]]* den 11. mars 1982. Seinare, i desember 1984 spelte bandet igjen songen på tysk fjernsyn, *Thommys Pop Show*.

## Format
;7"-singel
#«Rock and Roll Preacher (Hallelujah I'm on Fire)» - 3:17
#«Knuckle Sandwich Nancy» - 3:09

;12"-singel
#«Rock And Roll Preacher (Hallelujah I'm on Fire)» - 5:34
#«Knuckle Sandwich Nancy» - 3:09

## Salslister

## Medverkande
*Noddy Holder - solovokal, gitar, produsent
*Dave Hill - sologitar, korvokal, produsent
*Jim Lea - bass, orgel, korvokal, produsent
*Don Powell - trommer, produsent

## Kjelder

**Denne artikkelen bygger på «[[:en:Rock and Roll Preacher (Hallelujah I&#39;m on Fire)|Rock and Roll Preacher (Hallelujah I&#39;m on Fire)]]» frå ,  den 17. oktober 2021.* 
*** oppgav desse kjeldene:*
Jon Inge Høiland

**Jon Inge Høiland** () er ein norsk tidlegare fotballspelar frå Fåberg i Oppland. Han var forsvarsspelar og deltok i 25 landskampar. Høiland spelte oftast høgreback, tidvis var han også stoppar.

## Karriere
### Klubbspel
Høiland seriedebuterte med Faaberg IL i 1994 på nivå 3. Tidleg i august 1995 skreiv han kontrakt med Bryne FK på nivå 2. Sesongane 1997 og -98 spelte han for eliteserielaget Kongsvinger IL. Åra 1999-2002 var han aktiv i svenske IFK Göteborg. Deretter gjorde han teneste i Malmö FF frå 2003 til 2007. I siste serieomgang i Allsvenskan 2004 vart Høiland den store helten då han, etter målvakta stoppa eit Malmö-straffespark, var frampå og sette returen i mål. Malmö vann kampen 1-0 og og vart allsvensk meister. Vårsesongen 2006 spelte han på tyske FC Kaiserslautern, ein klubb som rykte ned or bundesligaen.

I august 2007 vart Høiland overført til Stabæk IF. Året etter var han med om å vinne klubbens einaste seriegull i fotball for menn. Etter at treårs-kontrakten gjekk ut, var han Rosenborg-spelar 2011-13. I 2014 spelte Høiland ein siste sesong på toppnivå, atter med Stabæk IF.

### Landslagsspel
Høiland deltok i 25 landskampar. Han debuterte 22. januar 2004 og spelte siste kampen den 29. mai 2010. 1. april 2009 skåra han eitt av måla då Noreg vann med 3 mot 2 over Finland.

### Merittar
*Svensk seriemeister: 2004 med Malmö FF
*Norsk seriemeister: 2008 med Stabæk IF

## Kjelder

**Denne artikkelen bygger på «[[:en:Jon Inge Høiland|Jon Inge Høiland]]» frå ,  den 18. oktober 2021.*  
*eu-football
Li Xiaoshuang

**Li Xiaoshuang** () er ein kinesisk tidlegare turnar frå Xiantao. Han vart verdsmeister i 1995 og olympisk meister i 1996. Li vann også OL-gull i frittståande i 1992 og VM-gull i lagkamp i 1994 og 1995.

## Aktiv
Li var med på det kinesiske turnlandslaget frå 1991 til 1996. Under Sommar-OL 1992 i Barcelona gjekk han til topps i frittståande, dessutan fekk han sølv i lagtevlinga og bronse i ringar. To år seinare var han med i det kinesiske mannskapet som i Dortmund tok VM-gull i lagkampen. I turn-VM 1995 i japanske Sabae sigra Li i så vel mangekamp som i lagkamp. Under dei olympiske sommarleikane 1996 i Atlanta var han på ny bestemann i mangekampen. Han fekk eit nytt OL-sølv i lagkampen, tok også sølv i frittståande.

## Kjelder

**Denne artikkelen bygger på «[[:en:Li Xiaoshuang|Li Xiaoshuang]]» frå ,  den 18. oktober 2021.*  

*
Vasilisa

**Vasilisa** () er eit russisk kvinnenamn av gresk opphav (, *[[basilissa]]*), med tydinga 'dronning' eller 'keisarinne'. Det er den kvinnelege forma av Vasilij, som svarer til det vestlege Basil.

Namnet blei utbreidd på grunn av den kristne barnemartyren Vasilissa frå 200-talet, og andre tidlege helgenar i den ortodokse og katolske kyrkja. Det var også namnet til fleire tidlege priscesser.

I russisk folkeminne er Vasilisa eit typisk namn på ein eventyrhelt, ofte kalla «Vasilisa den vise» eller «Vasilisa den vene». Heltinna heiter Vasilisa i dei kjente eventyra Froskeprinsessa og Vasilisa den vene. Figurar med dette namnet stig ofte i verda frå å vera ei enkel bondejente til å bli gift med ein prins eller ei prinsesse som giftar seg med helten etter å ha hjelpt han med vanskelege oppgåver. Til forskjell frå mange passive heltinner utfører Vasilisa ofte ei rekkje oppgåver som hjelper henne til å nedkjempa skurken i soga. 

## Kjende namneberarar
*Vasilisa Kozjina (ca. 1780—ca. 1840), russisk geriljaleiar under Napoleonskrigane
*Vasilisa Bardina, russisk tennisspelar
*Vasilisa Berzjanskaja, russisk opera-mezzosopran
*Vasilisa Davankova, russisk isdansar 
*Vasilisa Davydova, russisk tennisspelar
*Vasilisa Forbes, russisk filmregissør
*Vasilisa Kaganovskaja, russisk isdansar 
*Vasilisa Marzaliuk, kviterussisk brytar
*Vasilisa Sementsjuk, russisk freestyle-skirennar 
*Vasilisa Volodina, russisk programleiar

## Kjelder

**Denne artikkelen bygger på «[[:en:Vasilisa (name)|Vasilisa (name)]]» frå ,  den 18. oktober 2021.* 
*** oppgav desse kjeldene:* 
*Satran, Paula Redmond, and Rosenkrantz, Linda (2007). *Baby Name Bible*. St. Martin's Griffin. 
*Tatar, Maria (2002). *The Annotated Classic Fairy Tales*. W.W. Norton and Company.
10 Years

**«10 Years»** (norsk omsetjing *ti år*) er ein elektropopsong frå 2021 av den islandske songaren Daði Freyr Pétursson og bandet hans Gagnamagnið. Songen vart gjeven ut 13. mars 2021 og var det islandske bidraget i Eurovision Song Contest 2021 i Rotterdam i Nederland, der han ende på fjerdeplass.

## Bakgrunn
Daði og Gagnamagnið skulle ha representert Island i Eurovision Song Contest 2020 med låten «Think About Things», men tevlinga vart avlyst på grunn av koronaviruspandemien. I staden vedtok den islandske kringkastaren RÚV at Daði og Gagnamagnið skulle få representere Island i tevlinga i 2021.

Tittelen på songen vart avslørt i februar 2021, mens låten vart gjeven ut 13. mars 2021.

### Eurovision Song Contest
Den 65. utgåva av Eurovision Song Contest fann stad i Rotterdam i Nederland i mai 2021. Island deltok som nummer åtte i den andre semifinalen i Rotterdam Ahoy torsdag 20. mai. Dagen før semifinalen vart det kjend at ein av bandmedlemmane hadde testa positivt for covid-19. Bandet vart difor sett i karantene og fekk ikkje opptre live under semifinalen. I staden vart det vist eit opptak frå den andre prøva til bandet 15. mai. Saman med Australia var Island det einaste landet som ikkje opptredde live i tevlinga.

Låten hamna på andreplass i semifinalen med 288 poeng og kvalifiserte seg dimed til finalen laurdag 22. mai. Der opptredde Island som nummer 12, også denne gongen vart det vist opptak av prøva til bandet. Til slutt enda songen på fjerdeplass med 378 poeng, den beste plasseringa til Island i Eurovision Song Contest sidan 2009.

## Kjelder


**Denne artikkelen bygger på «[[:nb:10 Years|10 Years]]» frå ,  den 10. januar 2021.*
Ruby Red av Slade

«**Ruby Red**» er ein song av det britiske rockebandet Slade, gjeven ut i 1982 som den tredje singelen frå det tiande studioalbumet deira *[[Till Deaf Do Us Part]]*. Han var skriven av solovokalisten Noddy Holder og bassisten Jim Lea, og produsert av Slade. Singelen nådde 51. plassen på den britiske singellista. Songen låg inne på lista i tre veker.

«Ruby Red» var skriven alt i 1978, men originalinnspelinga møtte ikkje forventningane til bandet. Songen vart utvikla vidare for *Till Deaf Do Us Part* var Holder og Lea. 

B-sida til singelen var «Funk Punk & Junk», som var eksklusiv for singelen og som seinare kom ut på samlealbumet *[[B-Sides av Slade|B-Sides]]*.

Det vart filma ein musikkvideo til songen, men denne vart ikkje vist på tida då singelen kom ut. Han var regissert av Eric Boliski og syner bandet som framfører songen på scenen, innimellom klipp av ei lede som speler «Ruby» i songen.

## Format
;7"-singel
#«Ruby Red» – 2:53
#«Funk Punk & Junk» – 2:57

;7"-singel (britisk dobbelutgåve)
#«Ruby Red» – 2:53
#«Funk Punk & Junk» – 2:57
#«Rock and Roll Preacher (Live version)» – 5:19  
#«Take Me Bak 'Ome (Live version)» – 4:33

## Salslister

## Medverkande
*Noddy Holder - solovokal, gitar, produsent
*Dave Hill - sologitar, korvokal, produsent
*Jim Lea - bass, orgel, korvokal, produsent
*Don Powell - trommer, produsent

## Kjelder

**Denne artikkelen bygger på «[[:en:Ruby Red (song)|Ruby Red (song)]]» frå ,  den 17. oktober 2021.* 
*** oppgav desse kjeldene:*
Toscakake

**Toscakake** er ei skandinavisk kake som består av sukkerbrød med eit lokk av rista mandlar.

*[[Tosca]]* er namnet på ein opera av Puccini som hadde premiere ved hundreårsskiftet 1900. Operaen har truleg gjeve namnet til toscakaka, som opptrer i svenske kokebøker frå 1930-talet. Den rådande enkle funkisstilen kan òg ha sett preg på bakverket, som typisk ikkje er ekstra pynta. 

Toscakaka blei omtalt i norske aviser frå 1940-talet av. 

Toscaglasuren kan også brukast på andre bakverk, som mindre toscapinnar, toscaruter, toscabollar eller toscaeple.

## Kjelder

**Denne artikkelen bygger på «[[:sv:Toscakaka|Toscakaka]]» frå ,  den 18. oktober 2021.*  

## Bakgrunnsstoff
*Oppskrift ved tine.no
Finske pinnar

**Finske pinnar** er ein type småkake som er laga av mørdeig, ofte av bittermandel, smør, kveitemjøl, vatn og sukker. Kakene blir laga små og avlange, med form som rektangel eller «pinnar». Oppå kakene blir det lagt perlesukker og knust mandel (ofte søtmandel). Sjølv om namnet seier det er finsk, er bakverket ei svensk oppfinning. Det finst elles liknande bakverk i fleire land. På dansk er dei kjende som *finskbrød*.

## Sjå òg
*Brune pinnar
## Kjelder

**Denne artikkelen bygger på «[[:sv:Finska pinnar|Finska pinnar]]» frå ,  den 18. oktober 2021.*
Matfisk

**Matfisk** er fisk ein bruker som næringsmiddel for menneske. Ein har fanga og ete fisk under heile historia til menneskja. Ein som har som yrke å fanga fisk blir kalla fiskar. Å halda levande fisk for seinare bruk blir kalla låssetting.
Ein kan og driva oppdrett av matfisk ved  foring i eit område der ein kan henta ut fisken når han skal brukast til mat.

Fisk er blant dei viktigaste næringsmidla på jorda, særleg på Grønland, der størstedelen av kosten består av fisk. Fisken i havet krev ikkje nokre former for passing eller røkt. I nyare tid har det likevel blitt vanleg med fiskeoppdrett i større skala, særleg av rovfiskar som laks, mellom anna i Noreg og Søraust-Asia, samtidig som sjøar og hav er blitt ramma av utfisking.

Fisk er hovudføde for mange menneske og dyr. Han kan vera skadeleg om han har høgt innhald av miljøgifter eller er blitt lagra feil. Mellom anna kan visse stoff i gjellene konverterast til thiaminase, eit enzym som øydelegg B-vitamin i kroppen, ved feil (for varm) lagring. Dette kan føra til alvorleg og døydeleg akutt B-vitaminmangel.

Det lever mest fisk der næringskjeldene er størst. Dei høgaste tala for biomasse finn ein i litt kaldare vatn, særleg ved oppvellingar. 

## Matlaging

Matfisk blir ofte delt inn feit og mager fisk. Skilnaden i feittinnhaldet påverkar både næringsinnhald, smak og tillagingsmåte. Feit fisk inneheld store mengder omega 3-feittsyrer som eikosapentaensyre (EPA) og dokosaheksaensyre (DHA), men kan òg lagra større mengder miljøgifter som dioksin og polyklorerte bifenyl.

Fisk kan innehalda parasittar. Desse døyr ved oppvarming (minst 60 grader i eit minutt) og ved djupfrysing i fleire døgn. Oppdrettslaks er vanlegvis parasittfri.

### Feit fisk
Feit fisk er kjenneteikna av med høgt feittinnhald. Døme på feite fiskeartar er:

* Laks
* Makrell
* Sild
* Sardin
* Aure

### Mager fisk
Mager fisk har lågt feittinnhald. Døme på magre fiskeartar er:

* Åbor
* Gjedde
* Torsk

## Oppdrett
Nokre døme på vanlege oppdrettsfiskar:

* Regnbogeaure (*Oncorhynchus mykiss*)
* Laks (*Salmo salar*)
* Røye (*Salvelinus sp*.)
* Aure (*Salmo trutta lacustris*)

## Kjelder

**Denne artikkelen bygger på «[[:sv:Fisk (livsmedel)|Fisk (livsmedel)]]» frå ,  den 17. oktober 2021.* 
*** oppgav desse kjeldene:* 
* 
 

## Bakgrunnsstoff
Slam the Hammer Down

«**Slam the Hammer Down**» er ein song av det britiske rockebandet Slade, gjeven ut i 1984 som ein promosingel frå det amerikanske studioalbumet deira *[[Keep Your Hands Off My Power Supply]]*. Han var skriven av solovokalisten Noddy Holder og bassisten Jim Lea, og produsert av Lea. Dette albumet var ei ompakka utgåve av det originale albumet deira *[[The Amazing Kamikaze Syndrome]]* frå 1983

Shep Pettibone remiksa songen i to versjonar: Ein «Hot» miks på A-sida og ein «Hotter» miks på B-sida. Bandet framførte songen på Montreux-festivalen i 1984.

## Innhald
;12"-singel
#«Slam The Hammer Down (Hot)» - 2:50
#«Slam The Hammer Down (Hotter)» - 3:50

## Medverkande
;Slade
*Noddy Holder - solovokal, rytmegitar
*Dave Hill - sologitar, korvokal
*Jim Lea - bass, korvokal, produsent
*Don Powell - trommer

## Kjelder

**Denne artikkelen bygger på «[[:en:Slam the Hammer Down|Slam the Hammer Down]]» frå ,  den 18. oktober 2021.* 
*** oppgav desse kjeldene:*
Aleksej Nemov

**Aleksej Jurjevitsj Nemov** () er ein russisk tidlegare turnar frå Barasjevo i Mordovia. Han vart olympisk meister i 2000. Over ein tiårsperiode vann han 4 OL-gull, 5 VM-gull og 5 EM-gull.

## Aktiv
Nemov var med på det russiske turnlandslaget frå 1995 til 2004. Under OL 1996 i Atlanta vart han andremann i mangekampen og tok gullmedaljen i hopp og fekk gull i lagtevlinga, dessutan fekk han bronse i bøyelhest, frittståande og svingstang. Fire år seinare i Sydney vart han olympisk meister i mangekamp og i svingstang, tok attåt sølv i frittståande, bronse i bøyelhest, skranke og i lagtevlinga.

Nemov vann VM-gull i hopp i 1995 og 1996, i frittståande i 1997 og 1999, og på bøyelhest i 1999. Dei fem EM-gulla fordelte seg på to i frittståande, like mange i lagkamp og eitt i skranke.

## Kjelder

**Denne artikkelen bygger på «[[:en:Alexei Nemov|Alexei Nemov]]» frå ,  den 19. oktober 2021.*  

## Bakgrunnsstoff
*
Kōji Gushiken

**Kōji Gushiken** () er ein japansk tidlegare turnar frå Ōsaka. Han vart olympisk meister i 1984.

Gushiken deltok i turn-VM i 1979, 1981, 1983, Sommar-OL 1984 og turn-VM 1985. Han vann VM-gull i skranke i 1981 og i ringar i 1983. Under dei olympiske sommarleikane 1984 i Los Angeles vann han mangekampen og ring-øvinga. Han sikra seg i alt 10 VM-medaljar og 5 OL-medaljar. 

## Kjelder

**Denne artikkelen bygger på «[[:en:Kōji Gushiken|Kōji Gushiken]]» frå ,  den 19. oktober 2021.*
Voilà av Barbara Pravi

**«Voilà»** (norsk omsetjing 'sjå der') er ein fransk chanson-inspirert popballade frå 2020 som vert framført av den franske songaren Barbara Pravi. Songen er komponert av Pravi saman med låtskrivarane Igit og Lili Poe. Han vart gjeven ut kommersielt 6. november 2020 og vann den franske musikktevlinga *Eurovision France, c'est vous qui décidez!* laurdag 30. januar 2021. Gjennom sigeren vart «Voilà» det franske bidrag i Eurovision Song Contest 2021 i Nederland. Der enda han på andreplass bak Italia, og dette var den beste plasseringa til Frankrike i Eurovision Song Contest på 30 år.

## Om songen
«Voilà» er komponert av dei franske låtskrivarane Lili Poe, Igit og Barbara Pravi. Dei to sistnemnde har skrive fleire songar saman, blant andre «J'imagine» som barneartisten Valentina vann Junior Eurovision Song Contest med i Warszawa i 2020. «Voilà» handlar om ei kvinne si reise frå eit liv fylt av utryggleik, til en tilvære prega av sjølvtryggleik og mot.

«Voilà» er skriven i chanson-stil og vart gjeven ut i november 2020. Den var blant deltakarane i den franske songtevlinga *Eurovision France, c'est vous qui décidez!*. Tevlinga vart arrangert av tv-kanalen France 2 laurdag 30. januar 2021, og songen vart framført av Barbara Pravi. Hun gjekk vidare frå fyrste runde og vann til slutt både jury- og telefonavrøystinga. Som vinnar av tevlinga vart songen det franske bidraget til Eurovision Song Contest 2021.

## Eurovision Song Contest
«Voilà» var det franske bidraget i Eurovision Song Contest 2021 i Rotterdam i Nederland. Sidan Frankrike er eitt av «Dei fem store landa» i tevlinga, var songen automatisk kvalifisert til finalen i Rotterdam Ahoy laurdag 22. mai 2021.

I vekene før tevlinga vart songen ein av dei store favorittane til å vinne Eurovision Song Contest. Sist gong Frankrike vann, var i 1977 med Marie Myriam og «L'oiseau et l'enfant». I finalen vart «Voilà» nummer to med 499 poeng, 25 poeng bak italienske Måneskin. Dette var den beste plasseringa til Frankrike på 30 år, då Amina kom på andreplass i 1991 med songen «C'est le dernier qui a parlé qui a raison».

## Kjelder


**Denne artikkelen bygger på «[[:nb:Voilà (Barbara Pravi-sang)|Voilà (Barbara Pravi-sang)]]» frå ,  den 19. oktober 2021.*
Vilhelmina kyrkje

**Vilhelmina kyrkje** er ei kyrkje i Vilhelmina i Västerbottens län i Sverige. Ho er kyrkjelydskyrkje for Vilhelmina församling i Luleå stift.

Kyrkja blei oppført i nyklassisistisk stil i åra frå 1835 til 1840 etter teikningar av arkitekten Axel Almfelt.

## Galleri
### Utsida

Fil:svkrk.jpg|Vinterbilde 2006
|Maj 2010
Fil:Vilhelmina kyrka view.jpg|August 2010
Fil:Vilhelmina kyrka side entrance.jpg|Sideinngang

### Interiør

Fil:Vilhelmina kyrka entrance view.jpg|Inngangsbilde
Fil:Vilhelmina kyrka organ.jpg|Orgel (1960)
File:Vilhelmina kyrka pulpit.jpg|Preikestolen

### Detaljar

Fil:Vilhelmina kyrka Painting at organ balcony.jpg|Måleri på orgelgalleriet
Fil:Vilhelmina kyrka door decoration.jpg|Overstykke til dør


## Kjelder

**Denne artikkelen bygger på «[[:nb:Vilhelmina kirke|Vilhelmina kirke]]» frå ,  den 19. oktober 2021.*  
 

## Bakgrunnsstoff
* Svenska kyrkan: Vilhelmina församling
Drömmar

**Drömmar** er ein type svensk småkake som er sprø og smulete. Drömmar er som oftast ljose og smakar vanilje, men det finst òg andre variantar, som sjokoladedrömmar. Kakene blir laga av mørdeig med hjortetakksalt. Det er dette saltet som gjer kaka full av små luftbobler og gjev dei den særskilde konsistensen og smaken sin.

## Kjelder

**Denne artikkelen bygger på «[[:sv:Dröm (kaka)|Dröm (kaka)]]» frå ,  den 19. oktober 2021.*  

## Bakgrunnsstoff
*Oppskrift ved detsoteliv.no
*Oppskrift ved ica.se
*Oppskrift ved kungsornen.se
(And Now the Waltz) C'est La Vie

«**(And Now the Waltz) C'est La Vie**» er ein song av det britiske rockebandet Slade, gjeven ut i 1982 som den første singelen frå det ellevte studioalbumet *[[The Amazing Kamikaze Syndrome]]*. Han kom òg ut på den amerikanske motparten *[[Keep Your Hands Off My Power Supply]]* i 1984. Songen var skriven av solovokalisten Noddy Holder og bassisten Jim Lea, og produsert av Lea. Songen nådde 50. plassen på den britiske singellista og låg inne på lista i sju veker.

Holder skildra «(And Now the Waltz) C'est La Vie» som ein «sentimental kjærleikssong». 

«(And Now the Waltz) C'est La Vie» kom ut på 7"-vinyl på RCA Records i Storbritannia, Irland, Australia, Tyskland og Nederland. B-sida var «Merry Xmas Everybody (Live & Kickin')» og var eksklusiv or singelen, før han kom ut på samlealbumet ** i 1985. På singelen er songen tilskriven «Slade & The Assorted Nutters Choir».

Det vart ikkje laga musikkvideo til songeen, men bandet framførte han på barnemusikkshowet *Razzmatazz*. 

## Format
;7"-singel
#«(And Now the Waltz) C'est La Vie» - 3:44
#«Merry Xmas Everybody (Live & Kickin')» - 4:03

## Salslister

## Medverkande
;Slade
*Noddy Holder - solovokal, gitar
*Jim Lea - piano, orgel, bass, korvokal, produsent på «(And Now the Waltz) C'est La Vie»
*Dave Hill - sologitar, korvokal
*Don Powell - trommer

;Andre medverkande
*Slade - produsent på «Merry Xmas Everybody (Live & Kickin')»

## Kjelder

**Denne artikkelen bygger på «[[:en:(And Now the Waltz) C&#39;est La Vie|(And Now the Waltz) C&#39;est La Vie]]» frå ,  den 19. oktober 2021.* 
*** oppgav desse kjeldene:*
Lapparnas Centralförbund

**Lapparnas Centralförbund** var ein samisk interesseorganisasjon som vart grunnlagt 5. august 1904 på Skansen i Stockholm i Sverige, som den første samiske organisasjonen i verda. Forbundet var kortliva og hadde ikkje noka verksemd etter årsmøtet i 1905.

I styret sat tre unge samar; studenten Elsa Laula – som vart den første leiaren, den seinare juristen og redaktøren Torkel Tomasson og Johan Enok Nilsson. I tillegg kom reindriftsekteparet Lisa og Lars Stinnerbom – som hadde ein sameleir som ein del av utstillingane på Skansen denne sommaren, og redaktøren Gustav Z. Hedenström, som vart sekretæren til forbundet og vert skildra som «den eigenlege igangsetjaren».

Den same veka utkom Elsa Laulas kampskrift *Inför lif eller död*. Same haust byrja Tomasson å utgje bladet *Lappernas egen tidning*. Bladet kom med 5 nummer i 1904–05 før det gjekk inn. Oppfølgjaren Samefolkets egen tidning byrja å utkoma i 1918, framleis med Tomasson som redaktør.

Kort tid etter etableringa av Centralförbundet vart det etablert lokale samesamskipnader. Først i Fabmie/Fatmomakke, ein samskipnad som framleis finst og som er kjent både som *Fatmomakke samesamskipnad* og som *Vilhelmina-Åsele sameförening*. Kort tid etter vart det òg danna samesamskipnader i Tärnaby, Glen og Sorsele.

## Kjelder

**Denne artikkelen bygger på «[[:nb:Lapparnas Centralförbund|Lapparnas Centralförbund]]» frå ,  den 19. oktober 2021.*
Slade's Greats

***Slades Greats*** er eit samlealbum av det britiske rockebandet Slade. Det kom ut på Polydor den 12. mai 1984 og nådde 89. plassen på den britiske albumlista. Samleplata var ei ny utgåve av samlealbumet frå 1980, *[[Slade Smashes!]]*, og kom ut etter bandet hadde hatt suksess med singlane «My Oh My» og «Run Runaway» i 1983-1984. 

*Slades Greats* inneheld seksten spor, som alle var hitsinglar i 1970-åra. Sporlista er den same som på *Slade Smashes!*, men utan dei fire songane «Gypsy Roadhog», «In for a Penny», «Give Us a Goal» og «My Baby Left Me/That's Alright Mama».

## Innhald

## Salslister

## Medverkande
;Slade
*Noddy Holder – solovokal, rytmegitar
*Dave Hill – sologitar, korvokal
*Jim Lea – bass, piano, fiolin, korvokal
*Don Powell – trommer

;Andre medverkande
*Chas Chandler - produsent

## Kjelder

**Denne artikkelen bygger på «[[:en:Slade&#39;s Greats|Slade&#39;s Greats]]» frå ,  den 19. oktober 2021.* 
*** oppgav desse kjeldene:*
Paul Hamm

**Paul Elbert Hamm** () er ein USA-amerikansk tidlegare turnar frå Washburn i Wisconsin. Han vart verdsmeister i 2003 og olympisk meister i 2004.

### Aktiv
Hamm deltok i Sommar-OL 2000 og vart nummer 14 i mangekampen. I 2001 var han med i det USA-amerikanske mannskapet som vann sølvmedaljen i lagkampen i turn-VM, individuelt enda han på sjuandeplass i mangekamp. To år seinare gjekk han til topps i mangekampen då verdsmeisterskapen i turn fann stad i Anaheim, der han også vann gull i frittståande. Under OL 2004 i Aten sigra Hamm på ny i mangekampen, han fekk også sølv i svingstang og i lagkamp. Frå 2001 til -04 sanka han tre OL-medaljar og fem VM-medaljar. 

## Kjelder

**Denne artikkelen bygger på «[[:en:Paul Hamm|Paul Hamm]]» frå ,  den 20. oktober 2021.*
Vladimir Artjomov

**Vladimir Nikolajevitsj Artjomov** () er ein russisk tidlegare turnar frå Vladimir som representerte Sovjetunionen. Han vart olympisk meister i 1988 og vann elles tre gull i enkeltøvingar og lagkampen. Artjomov vert rekna som ein av dei aller beste skranke-turnarane nokon gong. Han utvandra til USA i 1990.

## Aktiv
Artjomov var med på Sovjetunionen sitt landslag frå 1983 til 1989. I Turn-VM 1983 i Budapest vann han gull i skranke. To år seinare vart han andremann i mangekampen ved VM i Montreal, landsmannen Jurij Koroljov vart verdsmeister. I Rotterdam i 1987 vann Artjomov på ny gull i skranke i verdsmeisterskapen. 

Under dei olympiske sommarleikane 1988 i Seoul vann Artjomov gull i mangekamp, skranke, svingstang og i lagtevlinga, i frittståande fekk han sølv. I sin siste verdsmeisterskap, i 1989 i Stuttgart, vart han for tredje gong verdsmeister i skranke. Individuelt henta han også sølv i svingstong og frittståande, medan det vart bronse i hopp. Åra 1985, 1987 and 1989 var han med i dei sovjetiske mannskapa som vann VM-gull.

## Kjelder

**Denne artikkelen bygger på «[[:de:Wladimir Nikolajewitsch Artjomow|Wladimir Nikolajewitsch Artjomow]]» frå ,  den 20. oktober 2021.*
Skrivarbrød

**Skrivarbrød** eller **skrivabrød** er ei lita, flat kake ein har teikna eller skrive på under steikinga. Retten stammar frå Austlandet i Noreg.

Skrivarbrød er ei form for goro eller avletter som ein dekkjer med litt røre etter at dei er steikte fyrste gongen. 
Denne røra er ganske tjukk, og kjend under ulike namn som åkost, åvkost, kosu og kosse.
Ein stryk henne utover kaka og lager eit mønster i henne, til dømes med ein kam. Ein kan laga mønster på begge sider, eller berre ei av dei. Også kanten blir pynta. Etter pyntinga steiker ein dei på nytt med open varme, i gammal tid open peiseld, i nyare tid varme frå elektrisk takke eller grillelement i steikeomn.

Retten er tidkrevjande å laga, og er tradisjonelt festmat. Ein kunne ha ulike mønster for dåp, bryllaup, gravferd og meir kvardagsleg bruk. Ein kunne til dømes laga skrivarbrød to gonger i året.

## Kjelder